Kose
See artikkel räägib asulast Harju maakonnas. Teiste tähenduste kohta vaata lehekülge Kose (täpsustus). Kose on alevik Harju maakonnas Kose vallas Pirita jõe orus. Esimest korda juba 1241. aastal mainimist leidnud asula on Kose valla keskus ning ühtlasi suurim viiest vallas paiknevast alevikust Ardu, Habaja, Kose-Uuemõisa ja Ravila kõrval. Kose kirik on üks vanemaid kirikuid Harjumaal ja Eestis. Alevikus tegutsevad gümnaasium, raamatukogu, kultuurikeskus, lasteaed ja huvikool. Aleviku kagunurgas asub Kose-Risti paikkond, kus ristusid varem Tallinna–Tartu maantee ja Kose–Purila maantee. Rahvastikuregistri andmetel elas Kosel 2014. aasta 1. jaanuaril 2034 inimest.